ԷԼԵԿՏՐԱԿԱՆ ԷՆԵՐԳԻԱՅԻ ՄԱՏԱԿԱՐԱՐՄԱՆ ՊԱՅՄԱՆԱԳԻՐ N _______


ք․ Երևան								---.11.2024 թ․


[bookmark: _Hlk178013085][bookmark: _Hlk178012918]«Մանանա Գրեյն» ՍՊԸ, ի դեմս տնօրեն՝ Կարեն Վարդանյանի, ով գործում է Ընկերության կանոնադրության հիման վրա (այսուհետ՝ «Մատակարար»), մի կողմից,
և
[bookmark: _Hlk178012873]«_________» ___, ի դեմս տնօրեն՝ Արգամ Մարտիրոսյանի, ով գործում է Ընկերության կանոնադրության հիման վրա (այսուհետ՝ «Սպառող»), մյուս կողմից, համատեղ կոչվելով «Կողմեր», իսկ յուրաքանչյուրն առանձին` «Կողմ», 
ղեկավարվելով «Էներգետիկայի մասին» Հայաստանի Հանրապետության օրենքով, Հայաստանի Հանրապետության այլ օրենքներով, Պայմանագրով և այլ իրավական ակտերով, կնքեցին սույն Պայմանագիրը (այսուհետ՝ Պայմանագիր) հետևյալի մասին.

1․ ՊԱՅՄԱՆԱԳՐԻ ԱՌԱՐԿԱՆ
1. Պայմանագրի համաձայն Մատակարարը պարտավոր է Սպառողին մատակարարել էլեկտրական էներգիա, իսկ Սպառողը՝ վճարել մատակարարված էլեկտրական էներգիայի դիմաց:

2. ԿՈՂՄԵՐԻ ՀԻՄՆԱԿԱՆ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ
2. Կողմերը ղեկավարվում են «Էներգետիկայի մասին» Հայաստանի Հանրապետության օրենքով, Հայաստանի Հանրապետության այլ օրենքներով, Պայմանագրով և այլ իրավական ակտերով:
3. Մատակարարը պարտավոր է՝
1) Սպառողի հասցեում Սպառողին մատակարարել էլեկտրական էներգիա։։
2) Մատակարարը Սպառողի կամ դիմող անձի գրավոր դիմումին տալիս է գրավոր պատասխան, բանավոր դիմումին՝ բանավոր պատասխան, իսկ էլեկտրոնային փոստով ստացված դիմումին պատասխանը տրվում է էլեկտրոնային փոստի միջոցով՝ դիմումն ստանալուց հետո (բացառությամբ՝ բանավորի) 10 աշխատանքային օրվա ընթացքում։
4. Մատակարարն իրավունք ունի՝
Սպառողից պահանջել վճարելու սպառած էլեկտրական էներգիայի դիմաց Պայմանագրով սահմանված կարգով և ժամկետում:
5. Սպառողը պարտավոր է՝
1) վճարել նախորդ ամսվա ընթացքում սպառած էլեկտրական էներգիայի արժեքը՝ համապատասխան հարկային հաշիվը դուրս գրելուց 5 (հինգ) օրացույցային օրվա ընթացքում:
2) իր սեփականությունը հանդիսացող էլեկտրամատակարարվող տարածքը վաճառելու կամ այլ կերպ օտարելու դեպքում առնվազն 15 (տասնհինգ) օրացույցային օրվա ընթացքում դիմել Մատակարարին՝ վերջնահաշվարկ կատարելու, էլեկտրամատակարարումը դադարեցնելու և Պայմանագիրը լուծելու համար:
6. Սպառողն իրավունք ունի՝ 
Պահանջել Մատակարարից կատարել օրենքով և Պայմանագրով սահմանված պարտականությունները։

3. ՄԱՏԱԿԱՐԱՐՎԱԾ ԷԼԵԿՏՐԱԿԱՆ ԷՆԵՐԳԻԱՅԻ ՔԱՆԱԿԻ ԵՎ ԱՐԺԵՔԻ ՀԱՇՎԱՐԿԸ, ԴՐԱ ՎՃԱՐՄԱՆ ԿԱՐԳԸ
7. Սպառված էլեկտրական էներգիայի արժեքը, որոշվում է հաշվարկային ամսում Սպառողի առևտրային հաշվառքի սարքի (N1 հավելված) գրանցած ցուցմունքների տարբերության և հոսանքի, լարման չափիչ տրանսֆորմատորների գործակիցների և 9 կետում նշված էլեկտրական էներգիայի արժեքի արտադրյալով բազմապատկելու միջոցով, որը պետք է փոխանցվի Պայմանագրում նշված Մատակարարի հաշվեհամարին:
8. Առևտրային հաշվառքի սարքի խախտման (էլեկտրական էներգիայի քանակության սխալ գրանցման) դեպքում սպառված էլեկտրական էներգիայի քանակությունը որոշվում է հաշվարկային եղանակով, ԷՄԱ կանոնների և այլ նորմատիվ ակտերով սահմանված կարգով:
9. Էլեկտրական էներգիայի արժեքը կազմում է՝ ցերեկային 36.087 դրամ/կՎտժ (ներառյալ ԱԱՀ-ն), գիշերային 26.887 դրամ/կՎտժ (ներառյալ ԱԱՀ-ն)։
Պայմանագրում՝
•	գիշերային ժամ է համարվում՝ 2300-ից մինչև 700 ընկած ժամանակահատվածը,
•	ցերեկային ժամ է համարվում՝ 700-ից մինչև 2300 ընկած ժամանակահատվածը։ 
[bookmark: _Hlk124775642]10․ ՀՀ Հանրային Ծառայությունները Կարգավորող Հանձնաժողովի (այսուհետ՝ Հանձնաժողով) կողմից շուկայում սահմանված սակագների փոփոխման դեպքում 9-րդ կետով նախատեսված Պայմանագրի գինը ենթակա է համապատասխան տոկոսային հարաբերակցությամբ փոփոխման, ինչի կապակցությամբ Կողմերը պարտավորվում են կնքել լրացուցիչ համաձայնագիր Պայմանագրի 9-րդ կետով սահմանված գնի փոփոխման վերաբերյալ։ Փոփոխության հետ Սպառողի անհամաձայնության պատճառով Պայմանագրի լուծման դեպքում, Պայմանագիրը համարվում է լուծված Սպառողի նախաձեռնությամբ։
11․ Հաշվարկային փաստաթղթերի մեջ սխալ հայտնաբերելու դեպքում սխալը հայտնաբերած Կողմը փաստի մասին տեղեկացնում է մյուս Կողմին: 
12. Պայմանագրի համաձայն Մատակարարի հանդեպ Սպառողի դրամական պարտավորությունների առկայության դեպքում սպառողի վճարումներն առաջնահերթ ուղղվում են հիմնական պարտավորության մարմանը՝ ըստ դրա վճարման համար ՀՀ օրենսդրական ակտերով սահմանված ժամկետի վաղեմության, որից հետո միայն հաշվարկված տույժի մարմանը:
13. Մատակարարի հանդեպ դրամական պարտավորությունների բացակայության դեպքում Սպառողի վճարումները, որպես կանխավճար, ուղղվում են ապագայում առաջացող պարտավորությունների կատարմանը:

4. ԷԼԵԿՏՐԱՄԱՏԱԿԱՐԱՐՄԱՆ ԸՆԴՀԱՏՈՒՄԸ ԿԱՄ ԴԱԴԱՐԵՑՈՒՄԸ
14. Վթարի և այլ արտապլանային աշխատանքների պատճառով առաջացած անջատումներից առաջ Սպառողին չտեղեկացնելու դեպքում Մատակարարը պատասխանատվություն չի կրում։
15. Մատակարարն իրավունք ունի դիմել Բաշխողին սպառողի էլեկտրամատակարարումը դադարեցնելու նպատակով՝
1) սպառված էլեկտրական էներգիայի դիմաց Պայմանագրով սահմանված ժամկետներում և կարգով վճարում չկատարելու դեպքում:
2) Հայաստանի Հանրապետության օրենսդրությամբ և Պայմանագրով սահմանված դեպքերում:

5. ԼՐԱՑՈՒՑԻՉ ՊԱՅՄԱՆՆԵՐ
16. Մատակարարն իրավունք ունի Սպառողի կողմից վճարման համար սահմանված ժամկետի խախտման դեպքում Սպառողից պահանջել կանխավճար կամ իր համար ընդունելի վճարման այլ երաշխիքներ:
17․ Բոլոր տեխնիկական հարցերը, մասնավորապես՝ էլեկտրամատակարարման պլանային և արտապլանային ընդհատումների ու վերականգնման ժամկետների, առևտրային հաշվառքի սարքերի (վերստուգիչ հաշվառքի սարքի ապահավաքակցման կամ փոխարինման) հետ կապված և այլ հարաբերությունները կարգավորվում են Սպառողի և Երաշխավորված մատակարարի (Բաշխողի) հետ կնքված պայմանագրով։
18. Մատակարարը իր պարտականությունների իրականացման համար Սպառողից կարող է պահանջել որոշ տեխնիկական տվյալներ՝ Բաշխողի հետ պայմանագիր, որից որոշ տվյալների Հաշվարկային կենտրոն ներկայացնելու նպատակով։ 

6. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ
19. Պայմանագրով սահմանված պարտավորությունները չկատարելու կամ ոչ պատշաճ կատարելու դեպքում Կողմերը պատասխանատվություն են կրում Հայաստանի Հանրապետության օրենքներով, Պայմանագրով սահմանված կարգով:
20. Սպառողի կողմից պայմանագրի 5-րդ կետի 1-ին ենթակետի համաձայն վճարման ժամկետը խախտելու դեպքում Մատակարարն իրավունք ունի Սպառողից պահանջել վճարելու տույժ` ժամկետանց յուրաքանչյուր ուշացած օրվա համար չվճարված գումարի 0.13 տոկոսի չափով:

7. ՖՈՐՍ-ՄԱԺՈՐԱՅԻՆ ԻՐԱՎԻՃԱԿՆԵՐ
21. Կողմերը Պայմանագրով սահմանված պարտավորությունների խախտման համար պատասխանատվություն չեն կրում, եթե այն հետևանք է ֆորս-մաժորի: Պայմանագրի իմաստով ֆորս-մաժոր են համարվում արտակարգ և անկանխելի այն դեպքերն ու հանգամանքները, որոնք առաջացել են Կողմերի կամքից անկախ և միևնույն ժամանակ անկախ վերջիններիս գործադրած ջանքերից, խոչընդոտել են պարտավորությունների կատարմանն ուղղված Կողմերի գործողություններին:
22. Պայմանագրի իմաստով արտակարգ և անկանխելի դեպքեր և հանգամանքներ են պետական իրավասու մարմինների կողմից ընդունված ակտերը, վերջիններիս գործողությունները կամ անգործությունը, բնական և տեխնածին աղետները, բնության ուժերի արտասովոր դրսևորումները (այդ թվում՝ ջրհեղեղներ, երկրաշարժեր, փոթորիկներ, պտտահողմեր, կայծակով և ամպրոպով ուղղորդվող հորդառատ անձրևներ, ձնաբքեր, սողանքներ), գործադուլները, հասարակական անկարգությունները, ահաբեկչությունները, պատերազմները, ապստամբությունները: Կետը չի սահմանափակում Կողմերի իրավունքը նկարագրվածից բացի այլ արտակարգ և անկանխելի դեպքեր և հանգամանքներ ի հայտ գալու պարագայում դիմել Հանձնաժողով՝ դրանք ֆորս-մաժոր ճանաչելու համար:
23. Կողմերը պարտավոր են վերոհիշյալ իրավիճակների մասին անհապաղ տեղեկացնել միմյանց՝ նշելով դրանց հետևանքների վերացման հնարավոր ժամկետները:

8. ՎԵՃԵՐԻ ԼՈՒԾՈՒՄԸ
24. Պայմանագրի առնչությամբ Կողմերի միջև առաջացած բոլոր վեճերը և տարաձայնությունները լուծվում են բանակցությունների միջոցով: Համաձայնության չգալու դեպքում բոլոր վեճերի լուծումը, բացառելով ընդհանուր իրավասության դատարանների ենթակայությունը, հանձնվում է «Օպտիմուս Լեքս» Ընկերության մշտապես գործող Արբիտրաժային դատարանին, այսուհետ նաև` Արբիտրաժային դատարան: Արբիտրաժային դատարանում գործի քննությունը իրականացվելու է «Առևտրային արբիտրաժի մասին» ՀՀ օրենքին և Արբիտրաժային դատարանի կանոնակարգին համապատասխան: Սույնով կողմերը հավաստիացնում են, որ տեղեկացված են Արբիտրաժային դատարանում գործերի քննության ընթացակարգին: Արբիտրաժային դատարանի կանոնակարգը տեղակայված է Ընկերության պաշտոնական ինտերնետային www.optimuslex.am կայքում: Կողմերը սահմանում են, որ Արբիտրաժային տրիբունալը ձևավորվում է Արբիտրաժային դատարանի կանոնակարգին համապատասխան: Վեճերի քննությունն իրականացվում է գրավոր նյութերի հիման վրա` առանց բանավոր քննության անցկացման, բացառությամբ «Արբիտրաժային դատարանի կանոնակարգով» նախատեսված դեպքերի` ՀՀ նյութական իրավունքի նորմերին համապատասխան: Արբիտրաժային դատավարության լեզուն հայերենն է, Արբիտրաժի վայրը՝ ՀՀ, ք. Երևանը։

9. ՊԱՅՄԱՆԱԳՐԻ ՈՒԺԻ ՄԵՋ ՄՏՆԵԼՈՒ, ՓՈՓՈԽՄԱՆ ԵՎ ԼՈՒԾՄԱՆ ԿԱՐԳԸ, ԳՈՐԾՈՂՈՒԹՅԱՆ ԺԱՄԿԵՏԸ
25. Պայմանագիրն ուժի մեջ է մտնում ստորագրման պահից և գործում է անժամկետ: 
26. Պայմանագրի 25-րդ կետի համաձայն ժամանակավոր Պայմանագրի կնքման դեպքում ժամկետը լրանալուց մեկ ամիս առաջ Կողմերից յուրաքանչյուրը կարող է ծանուցել մյուս Կողմին Պայմանագրի գործողության դադարեցման մասին: Եթե ժամկետի ավարտից հետո Սպառողը Մատակարարի ծանուցման բացակայությամբ շարունակում է սպառել էլեկտրական էներգիա, Պայմանագրի գործողությունը համարվում է երկարաձգված՝ նույն պայմաններով և նույն ժամկետով:
27. Պայմանագիրը կարող է լուծվել`
1) Կողմերի փոխադարձ գրավոր համաձայնությամբ:
[bookmark: _Hlk108260772]2) Սպառողի կողմից միակողմանի` այդ մասին առնվազն 3 (երեք) ամիս առաջ գրավոր տեղեկացնելու Մատակարարին և մատուցված ծառայությունների համար ամբողջությամբ վճարելու պայմանով։ 
3) Մատակարարի կողմից միակողմանի` Հայաստանի Հանրապետության օրենքներով և Պայմանագրով նախատեսված դեպքերում՝ այդ մասին Սպառողին 3 (երեք) ամիս առաջ տեղեկացնելու պայմանով:
4) Սպառողի կողմից վճարման ժամկետի ուշացման պահից 15 օր անց։
5) Բաշխողի հետ պայմանագրի լուծման դեպքում։
28․ Պայմանագրի լուծումը չի ենթադրում Կողմերի դրամական պարտավորությունների մարում։ 
29․ Մատակարարման Պայմանագրի լուծումը չի ազատում այդ Պայմանագրով ստանձնած պարտավորությունների կատարումից:
30. Պայմանագրում Կողմերի փոխադարձ համաձայնությամբ փոփոխություններ կարող են կատարվել գրավոր, պայմանով, որ չեն հակասում Պայմանագրին, Հանձնաժողովի ընդունած և այլ իրավական ակտերին:
31. Պայմանագրի փոփոխումը կամ դադարումը Կողմերին չի ազատում մինչ այդ Պայմանագրով ստանձնած և չկատարված պարտավորությունների կատարումից:
32. Պայմանագիրը կնքված է հավասար իրավաբանական ուժ ունեցող երկու օրինակից, մեկական՝ յուրաքանչյուր Կողմի համար:
33․ Պայմանագրով չկարգավորված հարաբերությունները կարգավորվում են ԷՄԱ կանոններով, ինչպես նաև այլ ՀՀ օրենսդրական ակտերով։ 

10. ԿՈՂՄԵՐԻ ԾԱՆՈՒՑՈՒՄԸ
[bookmark: _Hlk124949827]34. Կողմերը պարտավոր են գրությունները, ծանուցումները և այլ փաստաթղթերը միմյանց հանձնել պատշաճ ձևով: Պայմանագրի շրջանակներում ծանուցումները համարվում են պատշաճ կատարված, եթե դրանք ուղարկված են Կողմին պատվիրված նամակով՝ հետադարձ ծանուցմամբ կամ էլեկտրոնային փոստով՝ ներքոգրյալ էլեկտրոնային հասցեներին, մասնավորապես՝
Մատակարար՝ info@mananatech.am 
[bookmark: _GoBack]Սպառող՝ _____________________
35. Այն դեպքում, երբ Կողմը պատշաճ կարգով չի տեղեկացրել իր ծանուցման վայրի հասցեի/էլեկտրոնային հասցեի փոփոխության մասին, ապա պայմանագրում նշված ծանուցման վայրով ուղարկված փաստաթուղթը համարվում է պատշաճ ձևով հանձնված:

[bookmark: _Hlk126937015]11. ԱՅԼ ՊԱՅՄԱՆՆԵՐ
36․ Ելնելով Էլեկտրական էներգիայի շուկայական հարաբերություններից Սպառողը տեղեկացվում է, որ իրեն կմատուցվեն էլեկտրական էներգիայի Բաշխման և էլեկտրական էներգիայի երաշխավորված մատակարարման ծառայություններ, որը կկարգավորվի Սպառողի և Բաշխողի (Երաշխավորված Մատակարարի) միջև կնքած Էլեկտրական էներգիայի բաշխման ծառայության մատուցման և էլեկտրական էներգիայի երաշխավորված մատակարարման պայմանագրով, իսկ նշված ծառայությունների արժեքը կորոշվի Հանձնաժողովի կողմից սահմանած սակագնի և մատուցված ծառայությունների քանակի արտադրյալով։

12. ՊԱՅՄԱՆԱԳՐԻ ԱՆԲԱԺԱՆԵԼԻ ՄԱՍ ԿԱԶՄՈՂ ՀԱՎԵԼՎԱԾՆԵՐԻ ՑԱՆԿԸ
37. Պայմանագրի անբաժանելի մասը կազմող հավելվածն՝
Սպառողի առևտրային (վերստուգիչ) հաշվառքի սարքի տվյալների մասին N 1 հավելվածը։

13. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ

	Մատակարար
«Մանանա Գրեյն» ՍՊԸ
	Սպառող
«---------» _____

	Հասցե Արարատի մարզ, գ. Արմաշ, 0624, 
Մ. Նիկողոսյան 18
	Իրավաբանական հասցե
[bookmark: _Hlk182225323]_________________________
Գործունեության հասցեներ
___________________

	ՀՎՀՀ 04230561
	ՀՎՀՀ _____________

	Հեռ․ +374 055 626 000
	Հեռ․ _______________

	Էլ. Փոստ info@mananatech.am
	Էլ. Փոստ ______________

	Բանկ «ԱԿԲԱ ԲԱՆԿ» ԲԲԸ
	Բանկ ___________________

	Հ/հ 220673330266000
	Հ/հ ___________________

	Գործունեության լիցենզիա N 0777
	

	Տնօրեն Կարեն Վարդանյան 
	Տնօրեն ____________________

	



______________________________
(ստորագրություն, Կ․ Տ․)
	



______________________________
(ստորագրություն, Կ․ Տ․)



Էջ 2 / 5
	Հավելված 1
Էլեկտրական էներգիայի մատակարարման պայմանագիր


	Հաշվառքի սարքի
տեղադրման
վայրը
	Առևտրային հաշվառքի սարք (վերստուգիչ հաշվառքի սարք)
	ԷՄՇ առևտրի մասնակցի սեփականությունը հանդիսացող կամ իր կողմից տնօրինվող տարածքներում առևտրաին հաշվիչների և չափիչ տրանսֆորմա-տորների ամբող-ջականության պահպանման պատասխանատու կողմը 

	
	Հաշվիչի
	Հոսանքի չափիչ
տրանսֆորմատորի
	Լարման չափիչ
տրանսֆորմատորի
	

	
	տեսակը,
գործա-
րանային
համարը,
կնիքի
տեսակը,
համարը
	թույլա-
տրելի
հոսանքը
(Ա)
	անվա-
նական
լարումը 
(Վ)
	հաջորդ
պլանային
ստուգա-
չափման
ամիսը և
տարեթիվը
	տեսակը,
գործա-րանային
համարը,
սպառողի
կնիքի
տեսակը,
համարը
	ճշտու-թյան
դասը
	տրան-սֆոր-
մացիայի
գործա-
կիցը
	տեսակը,
գործա-
րանային
համարը,
սպառողի
կնիքի
տեսակը,
համարը
	ճշտու-թյան
դասը
	տրանս-ֆոր-
մացիայի
գործա-
կիցը

	12

	Սպառող






	Մատակարար
	Սպառող

	Տնօրեն Կարեն Վարդանյան
	Տնօրեն _____________________

	



______________________________
(ստորագրություն, Կ․ Տ․)
	



______________________________
(ստորագրություն, Կ․ Տ․)



